Diari Oficial de la Generalitat Valenciana


Sumari del DOGV 7088, del 13-08-2013 (2013/8103)

RESOLUCIÓ de 24 de juliol de 2013, de la Conselleria d'Infraestructures, Territori i Medi Ambient, per la qual s'aprova el document reconegut per a la qualitat en l'edificació denominat Guia de Paviments de Formigó.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7088

Data del DOGV
:   13-08-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/8103


Data del document
:   24-07-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 24 de juliol de 2013, de la Conselleria d'Infraestructures, Territori i Medi Ambient, per la qual s'aprova el document reconegut per a la qualitat en l'edificació denominat Guia de Paviments de Formigó. [2013/8103]  
A iniciativa de l'Institut Valencià de l'Edificació (IVE) la Direcció General d'Obres Públiques, Projectes Urbans i Habitatge, ha instruït l'expedient administratiu a fi d'impulsar l'aprovació del document reconegut identificat en l'encapçalament del present document, d'acord amb els fets següents:  
1. L'Institut Valencià de l'Edificació (IVE), va sol·licitar el 5 de juny de 2013 l'aprovació del document denominat Guia de Paviments de Formigó, com a document reconegut per a la qualitat en l'edificació conforme al Decret 132/2006, de 29 de setembre, del Consell.  
  
2. El 28 de juny de 2013, la Direcció General d'Obres Públiques, Projectes Urbans i Habitatge, va obrir tràmit d'audiència pública, amb la finalitat que les entitats o associacions interessades aportaren les al·legacions, observacions o indicacions que tingueren per convenient manifestar als textos remesos.  
3. Les entitats i associacions intervinents en el tràmit d'audiència pública no han presentat al·legacions, pel que el text proposat ha sigut considerat com el definitiu.  
A estos fets, se'ls apliquen els següents fonaments de dret:  
  
1. Este òrgan és el competent per a l'aprovació d'este document reconegut, conforme s'establix en l'article 5 del Decret 132/2006, de 29 de setembre, del Consell, pel qual es regulen els documents reconeguts per a la qualitat en l'edificació.  
2. L'Institut Valencià de l'Edificació (IVE) és competent per a instar l'aprovació d'este document reconegut, segons el que disposa l'article 7 del Decret 132/2006.  
3. L'objecte d'este document reconegut apareix tipificat en l'article 4, apartat b) del Decret 132/2006, en concordança amb allò que s'ha estipulat, així mateix, en l'article 4 apartat a) del Reial Decret 314/2006, de 17 de març, pel qual s'aprova el Codi tècnic de l'edificació.  
  
4. Per a l'aprovació d'este document reconegut, s'ha seguit el procediment desplegat en el capítol II del Decret 132/2006.  
En virtut de tot el que antecedix resolc:  
  
Únic  
Aprovar el document reconegut per a la qualitat en l'edificació denominat Guia de Paviments de Formigó, amb el codi DRB 10/13.  
  
Este document reconegut serà inscrit en el Registre Especial de Documents Reconeguts d'acord amb el que preveu l'article 10 del Decret 132/2006, de 29 de setembre.  
Contra esta resolució, que posa fi a via administrativa, es podrà interposar amb caràcter potestatiu recurs de reposició davant de la consellera d'Infraestructures, Territori i Medi Ambient, en el termini d'un mes a partir de la publicació en el Diari Oficial de la Comunitat Valenciana, o bé interposar directament recurs contenciós administratiu davant de la Sala Contenciosa Administrativa de València, en el termini de dos mesos.  
  
València, 24 de juliol de 2013.- La consellera d'Infraestructures Territori i Medi Ambient: Isabel Bonig Trigueros.